CELEX: 62010CN0272
Language: et
Date: 2010-05-31 00:00:00
Title: Kohtuasi C-272/10: Eelotsusetaotlus, mille on esitanud Dioikitiko Efeteio Thessalonikis (Kreeka) 31. mail 2010 — Susana Berkizi Nikolakaki versus Anotato Symvoulio Epilogis Prosopikou ja Aristoteleio Panepistimio Thessalonikis

14.8.2010   
            
            
               ET
            
            
               Euroopa Liidu Teataja
            
            
               C 221/25
            
         Eelotsusetaotlus, mille on esitanud Dioikitiko Efeteio Thessalonikis (Kreeka) 31. mail 2010 — Susana Berkizi Nikolakaki versus Anotato Symvoulio Epilogis Prosopikou ja Aristoteleio Panepistimio Thessalonikis
   (Kohtuasi C-272/10)
   ()
   2010/C 221/40
   Kohtumenetluse keel: kreeka
   
      Eelotsusetaotluse esitanud kohus
   
   Dioikitiko Efeteio Thessalonikis (Thessaloniki kõrgem halduskohus)
   
      Põhikohtuasja pooled
   
   
      Kaebuse esitaja: Susana Berkizi Nikolakaki
   
      Vastustajad: Anotato Symvoulio Epilogis Prosopikou (kõrgem personalivaliku nõukogu, ASEP) ja Aristoteleio Panepistimio Thessalonikis (Thessaloniki Aristoteleio ülikool, APT)
   
      Eelotsuse küsimused
   
   
               1.
            
            
               Kas presidendi dekreedi 164/2004 artikli 11 lõikes 2 sätestatu, mille kohaselt peab töötaja selleks, et saaks kontrollida, kas tähtajalise töölepingu tähtajatuks muutmise tingimused on täidetud, esitama kahe (2) kuu jooksul kõnealuse dekreedi jõustumisest (imperatiivne tähtaeg) pädevale ametiasutusele taotluse eespool viidatud tingimuste täitmist kinnitavate andmetega, kusjuures tuleb arvesse võtta, et selle tähtaja imperatiivsuse tõttu kaotab töötaja õiguse lepingu sellisele muutmisele, kui ta kahe kuu jooksul taotlust ei esita, on kooskõlas nõukogu 28. juuni 1979. aasta direktiivi — milles käsitletakse Euroopa Ametiühingute Konföderatsiooni (ETUC), Euroopa Tööandjate Föderatsiooni (UNICE) ja Euroopa Riigiosalusega Ettevõtete Keskuse (CEEP) sõlmitud raamkokkulepet tähtajalise töö kohta — eesmärgiga, mis on sätestatud EÜ artikli 139 lõikes 2, ja kasuliku mõjuga vastavalt EÜ artikli 249 kolmandale lõigule?
            
         
               2.
            
            
               Kas EÜ artikli 139 lõikes 2 sätestatud direktiivi 1999/70 eesmärki silmas pidades on kahekuune tähtaeg piisav, et tulla vastu presidendi dekreedi 164/2004 artikli 11 kohaldamisalasse kuuluvate töötajate vajadustele ning et saavutada selle direktiivi eesmärkide kasulik mõju vastavalt EÜ artikli 249 kolmandale lõigule, kui kõnealune presidendi dekreedi 164/2004 artikkel 11 avalikustatakse üksnes Kreeka Vabariigi ametlikus väljaandes avaldamise teel?
            
         
               3.
            
            
               Kas see, et kahe kuu pikkust tähtaega ei pikendata, kujutab endast töötajate üldise kaitstuse taseme alandamist, millega rikutakse direktiivi 1999/70 klausli 8 lõiget 3 vastavate tähtaegade pikendamise osas, mis oli presidendi dekreedist 164/2004 varasemate analoogsete õigusnormide kohaselt lubatud?